**JELENTÉS**

**a metrókorrupció vizsgálatáról**

Tartalom

[I. ELŐZMÉNYEK 3](#_Toc491764506)

[II. A MUNKACSPORT ÜLÉSEI 6](#_Toc491764507)

[III. MEGHALLGATÁSOK 7](#_Toc491764508)

[A. BKV Zrt. vezérigazgatói 7](#_Toc491764509)

[B. BKV Zrt. Igazgatósági tagjai 8](#_Toc491764510)

[C. BKV Zrt. Felügyelőbizottsága 9](#_Toc491764511)

[IV. ÖSSZEFOGLALÓ MEGÁLLAPÍTÁSOK 11](#_Toc491764512)

[V. AZ OLAF JELENTÉS FELTÁRT SZABÁLYTALANSÁGAI 13](#_Toc491764513)

# ELŐZMÉNYEK

A budapesti 4-es metró megépítése a 2007-2013-as időszakban az Európai Unió által finanszírozott legdrágább projekt volt. A kedvezményezett Budapest városa volt.

2003. május 28-án a Magyar Kormány határozatban döntött úgy, hogy részt vesz a metróépítésben. A beruházás tervezett költsége nettó 194,9 milliárd forint volt.

A metró megépítése Európai Uniós támogatásból, állami és fővárosi önkormányzati forrásból, valamint EIB kölcsön felvételével valósult meg.

Budapest városa 2004. január 19-én beruházási szerződést kötött a 100%-ig saját tulajdonában álló Budapesti Közlekedési Vállalat Zártkörűen Működő Részvénytársasággal (BKV Zrt.) a beruházás teljeskörű lebonyolítására.

A metró megépítésének teljes költsége bruttó 452.554.224.000 forint lett.

A 2010-es őszi önkormányzati választások után, Budapest új főpolgármestere, Tarlós István 2011. január 7-én bejelentést tett a főváros működését és az ország legnagyobb beruházási projektjét alapvetően befolyásoló, nemzetgazdasági jelentőségű ügyben a Legfőbb Ügyésznek. A bejelentés tárgya a 4-es metró beruházás keretében beszerzett Alstom szerelvények szerződéskötésének körülményei. Az ügyben nyomozás indult.

2016-ban az Egyesült Királyság Jelentős Csalások Elleni Hivatala Alstom vezetőket vádolt meg azzal, hogy összesen 2,3 millió eurós kenőpénzt adtak, vagy beleegyeztek, hogy adnak a BKV Zrt. tisztviselőinek, ügynökeinek annak érdekében, hogy 4-es metró beruházásához is szükséges szerelvények közbeszerzési eljárást megnyerhessék.

Ezt követően a Fővárosi Közgyűlés úgy döntött, hogy az Alstom metró kocsik beszerzése ügyében felmerült korrupciós vádak kivizsgálására ideiglenes vizsgálóbizottságot hoz létre.

A vizsgálóbizottság az alábbi összefoglaló megállapítást tette, amelyet a teljes jelentéssel együtt a Fővárosi Közgyűlés elfogadott:

*“A Fővárosi Önkormányzat döntését követően szükségessé vált az M2-es szerelvények beszerzése, valamint az új 4-es metró megépítésével az új vonalra új metró kocsik beszerezése is.*

*A Fővárosi Önkormányzat megbízása alapján a beszerzés teljes lebonyolítását a BKV Zrt. végezte. A cégen belül a DBR Metro Projektigazgatóság volt a felelős a lebonyolításért.*

*A lebonyolítás közbeszerzési szakértője az Eurometro Kft. volt, akit felsőbb vezetői döntés alapján bízott meg a BKV Zrt. A közbeszerzés előkészítése és értékelése céljából bizottságok jöttek létre, amelyek döntés-előkészítő szerepet kaptak. A bizottságok tagjait Demszky Gábor és helyettesei jelölhették ki a valóságban, papírforma szerint részben a Fővárosi Önkormányzat, részben a BKV Zrt. delegálta őket.*

*Az érdemi döntéshozás vélelmezhetően felső vezetői körben történt, amelyet a bizottságok és a közbeszerzési tanácsadó cég deklarálhatott és aszerint járhatott el.*

*A közbeszerzés kiírásánál és az értékelési szempontok kijelölésénél a vizsgáló bizottság nem tudta megállapítani, hogy az Alstom Transport S.A. gyakorolt-e befolyást a szempontrendszerre, azonban a közbeszerzés értékelésének részleteit vizsgálva szembetűnő, hogy a műszaki paraméterek mely típusú gyártónak kedvezhettek a leginkább. Továbbá a döntési mechanizmusoknál a szubjektív értékelési szempontok alkalmazása lehetőséget adhatott arra is, hogy a későbbi győztes többlet pontok megszerzésével a teljes pályázat győztese legyen. A közbeszerzés előkészítéséért, kidolgozásáért és bonyolításáért az Eurometro Kft. volt a megbízott felelős.* ***Javasoljuk, hogy a közbeszerzési tanácsadó cég szerepét és esetleges kapcsolattartását az Alstommal a hatóságok vizsgálják ki.***

*A győztes szerelvénytípus közbeszerzési eljárást megelőző esetleges “kiválasztását” az is alátámasztani látszik, hogy a 2006-os normáktól és az akkori BKV-s normáktól eltérve, ­– figyelmen kívül hagyva a nemzetgazdasági és fővárosi költségvetési szempontokat is –, a nagy összegű beszerzésnél a több alkalmas pályázó közül nem az ár jelentette a legfontosabb mutatót. A döntésnél még 50%-os aránynál is kevesebb mértékben lett figyelembe véve.*

*A közbeszerzés lezárása után, ahol álláspontjuk szerint nemzetgazdasági szempontok szerint több más ajánlat is a kiírásnak megfelelő lett volna ár-érték, valamint funkció szempontjából, olyan szerződéstervezet került aláírásra, amely tovább rontotta a Magyar Állam és a Főváros pozícióját. A szerződést szintén a Fővárosi Önkormányzat politikai vezetése által preferált tanácsadó cég dolgozta ki.*

*Az a tény, amely szerint a közbeszerzési kiírástól eltérő módon – teljesítés nélkül – +25% előleg kamatozott a tender győztes számláján, jelentős gazdasági előnyt jelentett az Alstom Transport S.A. számára, és jelentős gazdasági hátrányt Magyarországnak.*

*A 2010-es önkormányzati választás után Tarlós István főpolgármester irányításával a kifizetett előleg visszaperlése, a szerződés felbontása és annak újra tárgyalása számszerűsíthetően több milliárd forint előnyt jelentett mind a Fővárosnak, mind a Magyar Államnak.*

*Tekintve, hogy a beszerzés ügyében ügyészségi nyomozás van folyamatban, illetve azt a tényt, miszerint az eljáró ügyész jelezte, hogy a bizottság jelentését szeretné áttekinteni, javasoljuk, hogy annak elfogadása után terjesszük fel a Legfőbb Ügyészségre a vizsgálati jelentést.”*

2012. januárjában az Állami Számvevőszék arról értesítette az Európai Unió Csalás Elleni Hivatalát (OLAF), hogy súlyos aggodalmai vannak a budapesti 4-es metró beruházásával kapcsolatban.

2012. január 30-án az OLAF megindította a nyomozását az Európai Unió Kohéziós Alapjának felhasználása kapcsán.

2016-ban Magyarország megkapta az OLAF zárójelentését a 4-es metró beruházásának vizsgálatáról, amelyben **szabálytalanságot**, **csalást**, **korrupciót**, valamint Európai Uniós pénzalap sérelmére elkövetett **hűtlen kezelést** állapított meg.

Mindezek elkövetésében a jelentés által megállapított érintettek Budapest városa, az Alstom Transport S.A., valamint Medgyessy Péter volt MSZP-s miniszterelnök. A jelentés megemlíti továbbá Puch László országgyűlési képviselőt, az MSZP kincstárnokát is pártfinanszírozással összefüggésben.

2017. február 22-én a Fővárosi Közgyűlés metrókorrupciót vizsgáló munkacsoportot állított fel.

A munkacsoport feladata volt megvizsgálni, hogy:

- kik szerepelnek a metródossziéban,

- kik viselik a felelősséget a meghozott döntésekért,

- kikhez kerülhetett a metrópénz?

# A MUNKACSPORT ÜLÉSEI

A vizsgálat a megismert OLAF jelentésen, valamint meghallgatásokon alapult. Emellett a Parlament Gazdasági Bizottsága is foglalkozott a 4-es metró beruházásával és az ezzel összefüggésben készült jelentéssel. A parlamenti munka is több érintett személyt hallgatott (volna) meg, azonban jellemzően a politikusok, főleg az aktív politikusok, nem mentek el az ülésekre. Demszky Gábor sem jelent meg.

A fővárosi munkacsoportunk a vizsgálat során meghallgatásra hívta a BKV Zrt. korábbi vezérigazgatóit, akik az érintett időszakban pozícióban voltak. Aba Botond, Antal Attila, Balogh Zsolt és Dr. Kocsis István közül egyedül Aba Botond jelent meg.

Meghívtuk az érintett időszakból a DBR Metro Porojekt Igazgatóság korábbi igazgatóit. Közülük is csak Balogh Árpád jelent meg. Gulyás László és Klados Gusztáv (tartósan külföldön dolgozik) nem jöttek el a munkacsoport meghallgatására.

Meghallgatásra hívtuk Dr. Becker Lászlót, aki a beruházás kinevezett metró biztosa volt, azonban nem jelent meg az ülésen.

Külön kaptak meghívást a BKV Zrt. Igazgatósági tagjai, a 2002-2006-os, valamint a 2006-2010-es ciklus tisztségviselői.

Szintén külön hívtuk meghallgatásra a BKV Zrt. Felügyelőbizottsági tagjait a két érintett ciklusra bontva. Mind az Igazgatóság, mind a Felügyelőbizottság tagjai közül többen megjelentek, de sokan nem vettek részt a meghallgatásokon.

# MEGHALLGATÁSOK

## BKV Zrt. vezérigazgatói

Aba Botond korábbi BKV Zrt. vezérigazgató fenntartotta az Alstom metró kocsik beszerzését vizsgáló ideiglenes bizottság előtt elmondottakat. Azt állította, hogy formailag ő írta alá ugyan a szerződéseket az BKV Zrt. Igazgatóságának döntése után, de a folyamatok alatt az instrukciókat valamilyen formában a városháza vezetésétől, leginkább Demszky Gábor főpolgármestertől kapta. A projekt lebonyolítása a cégen belül a DBR Metro Projekt Igazgatóság operatív vezérlésével történt, de a DBR “szinte” külön működött. Ha nem a főpolgármester adta közvetlenül az instrukciókat, akkor a DBR projektigazgatója - akkor Gulyás László -, illetve egyes esetekben a BKV Zrt.-vel szerződéses kapcsolatban álló Eurometro Kft., aki tanácsadóként volt szerződtetve.

Az instrukciók a szakmai munkát is érintették. Ilyen volt például a 2006-os önkormányzati választások előtti időszak, amikor a főpolgármester adott utasítást a fúrópajzs elindítására, annak ellenére, hogy még nem volt meg minden szükséges feltétel. Az önkormányzati választás kampánya felülírta a szakmaiságot és a józan észt.

Aba Botond távozásakor, 2006 év végén a 4-es metró projekt költsége 270 milliárd forint volt.

Balogh Árpád, aki 2007. júliusa és 2008. szeptembere között volt a DBR Metro Projekt Igazgatóság vezetője, megerősítette Aba Botond által elmondottakat, miszerint a valódi döntések a városházán születtek. Demszky Gábor és kabinete döntött mindenről.

Elmondása szerint - és ezt a meghallgatások során mindenki megerősítette - a DBR Metro Projekt Igazgatóság alkalmatlan volt a projekt lebonyolítására, hiszen kezdetben 7 fő dolgozott benne.

A DBR Metro Projekt Igazgatóság ebben az időszakban két alkalommal is készített egy pénzügyi-szakmai alapon alátámasztott belső anyagot, ami a beruházás leállítását kezdeményezte a főpolgármesternél. Ezek az anyagok már a főpolgármesteri kabinetben megálltak, a városháza vezetése nem támogatta azokat. A beruházás leállítását sürgető szakmai érvek nem kerültek sem a Közgyűlés, sem a bizottságok elé.

A meghallgatások során többször felvetődött az OLAF jelentés arra vonatkozó szabálytalansági és jogszerűtlenségi észrevétele, miszerint nagyon sok szerződés közbeszerzés nélkül született. Sok szerződés, amelyek ugyanarra a tárgyra vonatkoztak, a több száz, vagy akár a milliárdos nagyságrendet is elérték.

Balogh Árpád korábbi igazgató elmondása alapján rendszerint arra hivatkoztak, hogy nincsen rá idő. Ezért azokat a cégeket, akikkel a szerződéseket kötötték, közvetlenül Dr. Becker László metróbiztos jelölte ki. Dr. Becker László 2007. január 1-től nevezték ki, és a meghallgatások alapján kizárólag Demszky Gábornak és akkori helyettesének, Hagyó Miklósnak tartozott beszámolási kötelezettséggel, illetve az instrukciók is tőlük érkeztek.

## BKV Zrt. Igazgatósági tagjai

A BKV Zrt. 2002-2006 közötti időszak Igazgatóságának tagjai beszámolójuk alatt nem a politikai nyomást, hanem a szakmai hozzá nemértést és a fővállalkozó hiányát hangsúlyozták, amit az OLAF jelentés is kiemelten kezel.

A tagok beszámolója szerint a független mérnök hiányát is többszörösen jelezték a tulajdonosnak, a Fővárosi Önkormányzatnak, ennek ellenére nem történt semmi.

Egy adott időszakban a mérnöki feladatokat a Felügyelőbizottság látta el, amely semmilyen szakmai kompetenciával nem rendelkezett önállóan.

A szerződésekkel kapcsolatban a városvezetés döntése alapján a BKV Zrt. Igazgatósága - annak ellenére, hogy a BKV Zrt. felelt a teljes beruházásért – nem vizsgálhatta a 10 milliárd forintot el nem érő szerződéseket.

A tagok szintén kiemelték, hogy az Eurometro Kft.-vel kapcsolatban olyan összeférhetetlenség állt fent, amely jelentős többletköltséget okozhatott.Ez a gyakorlatban azt jelentette, hogy az Eurometro Kft., aki mérnökként ellenőrizte a szerződések teljesítését, a cégek teljesítését, ugyanezekkel a cégekkel is több esetben szerződéses viszonyban állt. Az a mérnök, aki a megrendelőtől és a vállalkozótól is jövedelmet kap, nem lehet független.

A BKV Zrt. Igazgatóságának 2006-2010 közötti időszakban kinevezett tagjai szintén a fővállalkozó hiányát emelték ki. Ez azért is volt jelentős probléma, mert a beruházás a cég profiljából teljesen kilógott, ezáltal a teljes szakértelem hiánya jelentkezett.

Ebben az időszakban - csak úgy, mint előtte – az Igazgatóság tagjai érdemi döntéseket nem hoztak, minden előkészítve érkezett eléjük a szavazásra.

2009-ben azt a döntést, miszerint a 10 milliárd forintot el nem érő szerződéseket a döntéshozó tanács nem vizsgálhatja, megváltoztatták. Az értékhatárt 5 milliárd forintra vitték le. Illetve az Igazgatóság maga dönthetett arról, hogy az 500 millió forint feletti szerződésekkel akar-e foglalkozni. Az az alatti értékhatárt el nem érő szerződésekre továbbra sem volt rálátásuk.

Dr. Papp József, aki 2009-2010 között volt tagja az Igazgatóságnak, elmondta, hogy véleménye szerint semmi szükség nem volt a metróberuházásra. Szerinte a metróépítés a korrupció melegágya, kiváltképp a megállók építése. Elmondása szerint előre le volt osztva, hogy melyik megállót ki fogja megépíteni.

## BKV Zrt. Felügyelőbizottsága

A BKV Zrt. Felügyelőbizottsági tagjait is a két ciklusra osztva hallgatta meg a munkacsoport a metrókorrupcióval kapcsolatban.

A 2002-2006 közötti időszak tagjai közül megjelentek elmondták, hogy nem volt kompetenciájuk, jelentőségük az egész beruházással kapcsolatban. A BKV Zrt.-n belül működő DBR Metró Projekt Igazgatóságot bízták meg a teljes lebonyolítással. Ez a szervezet azonban teljesen “egyedülállóként” működött a közlekedési vállalaton belül. Ahogy fogalmazták “állam volt az államban”. Ez azt is jelentette, hogy a BKV-nak nem volt rá semmi ráhatása a valóságban.

A valódi döntések a DBR-rel kapcsolatban nem is a BKV Zrt.-ben születtek, hanem a városházán.

A Felügyelőbizottság a DBR Metró Projekt Igazgatósággal kapcsolatos ügyeket nem is tárgyalta az ülésein.

A Felügyelőbizottság nem kapott érdemi információkat a metróberuházással kapcsolatban, a metróépítésről nem is tárgyaltak. Elmondásuk szerint ebben az időszakban mindent Demszky Gábor és helyettese, Atkári János döntött el.

A döntések közvetítése a DBR projektigazgatón, Gulyás Lászlón keresztül történtek, aki a főpolgármester bizalmasának számított.

A volt felügyelőbizottsági tagok szerint a beruházás során a BKV Zrt. igazgatójának szerepe csak formális volt, a valóságban mindent Demszky Gábor döntött el és a DBR Metró Projekt Igazgatóság teljesítette.

A 2006-2010 közötti időszak felügyelőbizottsági tagjai megerősítették, hogy egy időszakban a Felügyelőbizottság látta el a független ellenőri szerepet. Szakértelem és kompetencia híján ezt külső szerződés alapján tudták csak teljesíteni.

A tagok véleménye alapján a beruházás körüli visszásságokat próbálták eltusolni, éppen ezért minden érdemi információt eltitkoltak előttük.

A mérnöki szerepet ellátó Eurometro Kft., aki leigazolta a számlák teljesítését, összeférhetetlen volt, hiszen mint azt korábban is elmondták, a projektben dolgozó cégekkel is anyagi függőségben volt ez a cég.

Mindezt a városvezetés is tudta, de semmit nem tett az összeférhetetlenség megszüntetése érdekében.

A Felügyelőbizottság akkori ellenzéki kezdeményezésre meg akarta ezzel kapcsolatban hallgatni az Eurometro Kft.-t, de a kormánypárti többségű testület ezt rendre megakadályozta.

A Felügyelőbizottság akkori ellenzéki delegált képviselői kizárólag a BKV Zrt.-ben, egy “titokszobában” tekinthettek bele a kapcsolódó dokumentumokba. Fényképet, másolatot tilos volt készíteni, azonban ekkor derült ki, hogy Demszky Gábor és akkori helyettese, Hagyó Miklós tudott az összeférhetetlenségről. Ennek ellenére az összeférhetetlenséget nem szüntették meg.

Általánosságban az összes meghallgatáson elhangzott, hogy Demszky Gábor mindent tudott a beruházásról, hiszen utasításokat adott közvetve vagy közvetlenül, illetve folyamatosan kapott tájékoztatást az adott állapotokról.

A metró beruházás irányítására Demszky Gábor bizottságot alakított ki, ahol a BKV Zrt. feje felett minden kérdésben, a szakmai kérdésekben is döntöttek. Ekkor ezt a testületet Hagyó Miklós vezette. Dr. Becker László metró biztos Hagyó Miklós nevében adott utasításokat és neki, illetve Demszky Gábornak tartozott beszámolási kötelezettséggel.

A Felügyelőbizottság tagjainak elmondása alapján a 4-es metró beruházásának nem volt ütemterve, ami kizárólag a kivitelezőknek kedvezett, hiszen nem voltak ez alapján számon kérhetőek.

Példaként említették azt a kötbér csapdát, amely a Fővám téri metró megálló építésénél állt fent. Itt ugyanis az alagutat és az állomást is - mint utóbb kiderült – egy cég, illetve egy tulajdonosi kör építette. Ennél az ügyletnél azért járt jól a kivitelező, mert nagyobb kötbér összeget kapott meg az egyik munkánál, mint amennyit fizetnie kellett a másiknál.

A felügyelőbizottsági tagok álláspontja szerint amellett, hogy a városháza teljesen átszőtte a beruházást, az események kulcsszereplői az mérnöki feladatot ellátó, egyébként összeférhetetlenségi állapotban működő cég, valamint a beruházást irányító politikai testület.

# ÖSSZEFOGLALÓ MEGÁLLAPÍTÁSOK

A budapesti 4-es metró megépítése a 2007-2013-as időszakban az Európai Unió által finanszírozott legdrágább projekt volt.

Az OLAF jelentése alapján a jogszabálysértéseket és a korrupciót tekintve a metró kivitelezése korrupció szempontjából az Európai Unió dobogós ranglistáján áll. Magyarország tekintetében ez pedig egyben az eddigi legnagyobb korrupciós ügy.

Az OLAF jelentése alapján a szabálytalan és korrupciógyanús szerződések a 2002-2010-es időszakot érintik. Ekkor Magyarország kormányzó többségét és Budapest városának irányítását az MSZP-SZDSZ-es koalíció adta.

A 2010 utáni időszakot tekintve egy szabálytalanságról számol be a jelentés. Abban viszont elismerik, hogy egy sokkal jelentősebb, az egész beruházás egyik legnagyobb problémáját szüntette meg az új városvezetés. 2010 után ugyanis az új vezetés meg akarta szüntetni a mérnöki összeférhetetlenséget. Ez csak 2012-ben sikerült a Parlament Nemzetbiztonsági Bizottságának felhatalmazása alapján. Előtte az erre irányuló közbeszerzési próbálkozások sikertelenek voltak, hiszen a mérnöki feladatot addig ellátó cég, a hozzá tartozó cégcsoporton keresztül ellehetetlenítette a sikeres közbeszerzés kihirdetését és az új szerződés megkötését.

A 4-es metró beruházása Kohéziós alapból, állami és fővárosi önkormányzati forrásból, illetve hitelfelvételből valósult meg.

Az Európai Uniós támogatás kedvezményezettje Budapest városa volt, amely a beruházás lebonyolításával a fővárosi önkormányzat 100%-os tulajdonában álló közlekedési vállalatot, a BKV Zrt.-t bízta meg. A vállalaton belül működő DBR Metró Projekt Igazgatóság volt az operatív bonyolításért felelős.

A közbeszerzéssel vagy anélkül előkészített szerződéseket a BKV Zrt. Igazgatósága hagyta jóvá, és a cég vezérigazgatója írta alá. A fővárosi önkormányzat vezetőinek döntése nyomán különböző időszakokban a 10 milliárd, majd az 5 milliárd forintot el nem érő szerződések nem kerültek a BKV Zrt. Igazgatósága elé, a jóváhagyásuk nélkül születtek meg a megállapodások.

Az érintett döntéshozók, tisztségviselők, céget felügyelő delegáltak beszámolói szerint a BKV Zrt. döntéshozatalai formálisak voltak. A DBR Metró Projekt Igazgatóság működésének és döntéseinek felügyelete szintén formailag és jogilag kötődtek az anyavállalathoz. A valóságban a döntéseket Demszky Gábor, a helyettesei és a kabinete hozta meg.

Mindemellett a megvalósításhoz szükséges szellemi muníció, szakmai hozzáértés hiánya végig jelen volt a beruházás alatt.

A 4-es metró beruházása ezek alapján közvetlen MSZP-SZDSZ-es befolyás és kézi irányítás mellett valósulhatott meg 2010-ig.

A korrupciógyanús közbeszerzések, a jogszabályellenesen - a közbeszerzési eljárás megkerülésével - megkötött szerződések, a cégek kiválasztása, valamint a politikai kampány befolyásolására irányuló tevékenység ezeknek a pártoknak a felelőssége.

Medgyessy Péter volt szocialista miniszterelnök megnevezése, a családi vállalkozásához köthető korrupciós botrány, az MSZP kincstárnokának jelenléte és megbízása is a baloldali pártok kötődését erősíti.

Mindezek alapján, a korábbi döntéshozók és azok pártkötődései, valamint annak a ténye, hogy a 2010 előtti legnagyobb ellenzéki pártot minden ellenőrzéstől távol tartották, egyértelműen jelzi, hogy a felelősségi kérdés meghatározásakor az MSZP-t és a korábbi SZDSZ-t terheli a teljes körű anyagi, jogi és erkölcsi felelősség.

Mindezek hozzájárultak ahhoz, hogy a beruházás a tervezett költségekhez képest több mint 200 milliárd forinttal többe került.

A szerződésekkel kapcsolatos közbeszerzések elhagyása, az Alstom szerelvények beszerzésénél körvonalazható közbeszerzési modell, az átláthatatlanság és azok az összegek, amelyek pártkasszába kerülhettek és azokhoz, akik a politikai döntéshozók voltak, egyértelműen az MSZP-SZDSZ vezetéshez köthetőek.

# AZ OLAF JELENTÉS FELTÁRT SZABÁLYTALANSÁGAI

* **Co-00A STRABAG ZRT. – HÍDÉPÍTŐ ZRT.**

*összeg:* 64.228.598 Ft

*tárgy:* Baross téri felszín rendezési munkák és a 2.sz. metróvonal 2. kijáratának mély- és szerkezetépítési munkái

*szabálytalanság:* összeférhetetlenség (Eurometro Kft.)

*szerződés dátuma:* 2004.12.02.

*érintett tisztségviselők:*

Vajda Pál, Atkári János (Főpolgármester-helyettes)

Aba Botond (BKV vezérigazgató)

Gulyás László (DBR Metro Projekt Igazgató)

* **Co-00B HÍDÉPÍTŐ ZRT.**

*összeg:* 1.184.499.900 Ft

*tárgy:* Baross tér 2.sz. metróvonal Keleti pu. állomás 2. kijáratának belső beépítési munkái

*szabálytalanság:* közbeszerzés küszöbérték szabályok (összeszámítás hiánya)

*szerződés dátuma:* 2006.03.09.

*érintett tisztségviselők:*

Vajda Pál, Atkári János, Ikvai Szabó Imre (Főpolgármester-helyettes)

Aba Botond (BKV vezérigazgató)

Gulyás László (DBR Metro Projekt Igazgató)

* **Co-02 BAMCO KONZORCIUM**

*összeg:* 54.782.200.000 Ft

*tárgy:* vonalalagutak és kapcsolódó állomásai szerkezetek

szabálytalanság: jogszerűtlen eljárás, a legkedvezőbb ajánlat szabálytalan kizárása

*szerződés dátuma:* 2006.01.23.

*érintett tisztségviselők:*

Vajda Pál, Atkári János, Ikvai Szabó Imre (Főpolgármester-helyettes)

Aba Botond (BKV vezérigazgató)

Gulyás László (DBR Metro Projekt Igazgató)

* **Co-03 HÍDÉPÍTŐ ZRT.**

*összeg:* 13.779.826.236 Ft

*tárgy:* Kelenföldi pályaudvar állomás szerkezetépítési munkái

*szabálytalanság:* érvénytelen ajánlattal nyerte el a közbeszerzést

*szerződés dátuma:* 2006.12.27.

*érintett tisztségviselők:*

Vajda Pál, Atkári János, Hagyó Miklós (Főpolgármester-helyettes)

Aba Botond (BKV vezérigazgató)

Gulyás László (DBR Metro Projekt Igazgató)

* **Co-04/A BPV METRO 4 ÉPÍTÉSI KKT**

*összeg:* 4.084.600.000 Ft

*tárgy:* Tétényi úti állomás szerkezetépítési munkái

*szabálytalanság:* szabálytalan közbeszerzés

*szerződés dátuma:* 2006.03.01.

*érintett tisztségviselők:*

Vajda Pál, Atkári János, Ikvai Szabó Imre (Főpolgármester-helyettes)

Aba Botond (BKV vezérigazgató)

Gulyás László (DBR Metro Projekt Igazgató)

* **Co-04/B SWO METRO 4 ÉPÍTÉSI KKT**

*összeg:* 8.822.400.000 Ft

*tárgy:* Bocskaii úti állomás szerkezetépítési munkái

*szabálytalanság:* szabálytalan közbeszerzés

*szerződés dátuma:* 2006.03.01.

*érintett tisztségviselők:*

Vajda Pál, Atkári János, Ikvai Szabó Imre (Főpolgármester-helyettes)

Aba Botond (BKV vezérigazgató)

Gulyás László (DBR Metro Projekt Igazgató)

* **Co-04/C STRABAG ZRT.**

*összeg:* 7.456.934.275 Ft

*tárgy:* Móricz Zsigmond körtér állomás szerkezetépítési munkái

*szabálytalanság:* szabálytalan közbeszerzés

*szerződés dátuma:* 2006.03.01.

*érintett tisztségviselők:*

Vajda Pál, Atkári János, Ikvai Szabó Imre (Főpolgármester-helyettes)

Aba Botond (BKV vezérigazgató)

Gulyás László (DBR Metro Projekt Igazgató)

* **Co-05/A HÍDÉPÍTŐ ZRT.**

*összeg:* 10.118.300.000 Ft

*tárgy:* Fővám tér állomás szerkezetépítési munkái

*szabálytalanság:* szabálytalan közbeszerzés

*szerződés dátuma:* 2006.07.03.

*érintett tisztségviselők:*

Vajda Pál, Atkári János, Ikvai Szabó Imre (Főpolgármester-helyettes)

Aba Botond (BKV vezérigazgató)

Gulyás László (DBR Metro Projekt Igazgató)

* **Co-05/B SWO METRO 4 „KÁLVIN TÉR” ÉPÍTŐ KKT**

*összeg:* 9.816.900.000 Ft

*tárgy:* Kálvin tér állomás szerkezetépítési munkái

*szabálytalanság:* szabálytalan közbeszerzés

*szerződés dátuma:* 2006.07.03.

*érintett tisztségviselők:*

Vajda Pál, Atkári János, Ikvai Szabó Imre (Főpolgármester-helyettes)

Aba Botond (BKV vezérigazgató)

Gulyás László (DBR Metro Projekt Igazgató)

* **Co-06/A SWO METRO 4 „RÁKÓCZI TÉR” ÉPÍTŐ KKT**

*összeg:* 6.510.000.000 Ft

*tárgy:* Rákóczi tér állomás szerkezetépítési munkái

*szabálytalanság:* szabálytalan közbeszerzés

*szerződés dátuma:* 2006.09.21.

*érintett tisztségviselők:*

Vajda Pál, Atkári János, Ikvai Szabó Imre (Főpolgármester-helyettes)

Aba Botond (BKV vezérigazgató)

Gulyás László (DBR Metro Projekt Igazgató)

* **Co-06/B STRABAG ZRT.**

*összeg:* 5.937.000.000 Ft

*tárgy:* Népszínház utca állomás szerkezetépítési munkái

*szabálytalanság:* szabálytalan közbeszerzés

*szerződés dátuma:* 2006.09.21.

*érintett tisztségviselők:*

Vajda Pál, Atkári János, Ikvai Szabó Imre (Főpolgármester-helyettes)

Aba Botond (BKV vezérigazgató)

Gulyás László (DBR Metro Projekt Igazgató)

* **Co-06/C BPV METRO 4 „NEKE” ÉPÍTÉSI KKT**

*összeg:* 13.184.952.729 Ft

*tárgy:* Keleti pályaudvar állomás szerkezetépítési munkái

*szabálytalanság:* szabálytalan közbeszerzés

*szerződés dátuma:* 2006.09.21.

*érintett tisztségviselők:*

Vajda Pál, Atkári János, Ikvai Szabó Imre (Főpolgármester-helyettes)

Aba Botond (BKV vezérigazgató)

Gulyás László (DBR Metro Projekt Igazgató)

* **Co-07 SWIETELSKY MAGYARORSZÁG KFT.**

*összeg:* 43.573.000.000 Ft

*tárgy:* Állomások belső építése

*szabálytalanság:* KORRUPCIÓ GYANÚ (a pályázat elnyeréséhez AA vallomása szerint a szerződéses ár 5%-át le kellett tenni a főpolgármester-helyettes „asztalára”)

*szerződés dátuma:* 2007.11.26.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Antal Attila (BKV vezérigazgató)

Balogh Árpád, helyettese: Gulyás László (DBR Metro Projekt Igazgató)

dr. Becker László metró biztos

* **Co-08 TÓTH T.D. FŐVÁLLALKOZÓ ÉS MÉRNÖKIRODA KFT.**

*összeg:* 14.741.304.914 Ft

*tárgy:* Alagúti és felszíni (járműtelepi) vágányok megépítése

*szabálytalanság:* -

*szerződés dátuma:* 2008.10.29.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Kocsis István (BKV vezérigazgató)

Balogh Árpád (DBR Metro Projekt Igazgató)

dr. Becker László metró biztos

* **Co-09 SIEMENS M4 BUDAPEST KONZORCIUM**

*összeg:* 31.730.013.972 Ft

*tárgy:* Rendszerek, áramellátás

*szabálytalanság:* KORRUPCIÓ, ÖSSZEFÉRHETETLENSÉG (a Siemens olyan cégekkel állt szerződéses jogviszonyban, és fizetett pénzeket, akik tulajdonosi körébe tartozó személyek az Eurometro Kft. alkalmazásában álltak és teljesítéseket is igazoltak.)

A SIEMENSszel volt szerződése a Media Magnet Kft-nek, akinek a hátterében Puch László állt, az MSZP kincstárnoka.

*szerződés dátuma:* 2006.07.26.

*érintett tisztségviselők:*

Vajda Pál, Atkári János, Ikvai Szabó Imre (Főpolgármester-helyettes)

Aba Botond (BKV vezérigazgató)

Gulyás László (DBR Metro Projekt Igazgató)

* **K2C SWO METRO 4 RÁKÓCZI TÉR ÉPÍTÉSI KFT.**

*összeg:* 1.218.800.000 Ft

*tárgy:* Járulékos felszíni struktúrákon végzett munkák a Rákóczi téren

*szabálytalanság:* szabálytalan szerződés, mivel nem volt közbeszerzés

*szerződés dátuma:* 2007.08.10.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Antal Attila (BKV vezérigazgató)

Balogh Árpád, helyettese: Gulyás László (DBR Metro Projekt Igazgató)

dr. Becker László metró biztos

* **Co-10 ALSTOM TRANSPORT SA**

*összeg:*

*tárgy:* metrószerelvények beszerzése

*szabálytalanság:* KORRUPCIÓ GYANÚ

MEDGYESSY PÉTER SIKERDÍJAS TANÁCSADÓI SZERZŐDÉSE

*szerződés dátuma:* 2006.05.30.

*érintett tisztségviselők:*

Vajda Pál, Atkári János, Ikvai Szabó Imre (Főpolgármester-helyettes)

Aba Botond (BKV vezérigazgató)

Gulyás László (DBR Metro Projekt Igazgató)

* **kl/a-2 FŐMTERV-UNITEF CONSORTIUM**

*összeg:* 638.915.200 Ft

*tárgy:* a budai metróállomásokhoz tartozó kapcsolódó felszíni projektek tervezése

*szabálytalanság:* szabálytalan ajánlattételi felhívás

*szerződés dátuma:* 2007.08.03.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Antal Attila (BKV vezérigazgató)

Balogh Árpád (DBR Metro Projekt Igazgató)

dr. Becker László metró biztos

* **p16. CEPD Befektetési és Ingatlanfejlesztési Kft.**

*összeg:* 556.506.000 Ft

*tárgy:* irodahelyiség bérlése

*szabálytalanság:* szabálytalan ajánlati eljárás

*szerződés dátuma:* 2006.07.19.

*érintett tisztségviselők:*

Vajda Pál, Atkári János, Ikvai Szabó Imre (Főpolgármester-helyettes)

Aba Botond (BKV vezérigazgató)

Gulyás László (DBR Metro Projekt Igazgató)

* **p7. AON Kft.**

*összeg:* 130.650.000 Ft

*tárgy:* biztosítási tanácsadási szolgáltatások

*szabálytalanság:* szabálytalan ajánlati eljárás

*szerződés dátuma:* 2005.09.13.

*érintett tisztségviselők:*

Vajda Pál, Atkári János, Ikvai Szabó Imre (Főpolgármester-helyettes)

Aba Botond (BKV vezérigazgató)

Gulyás László (DBR Metro Projekt Igazgató)

* **p1. MÉLYÉPTERV Kultúrmérnöki Kft.**

*összeg:* 486.491.390 Ft

*tárgy:* karsztvíz, talajvíz és vízzáró réteg monitoring rendszere

*szabálytalanság:* szabálytalan ajánlati eljárás

*szerződés dátuma:* 2006.03.13.

*érintett tisztségviselők:*

Vajda Pál, Atkári János, Ikvai Szabó Imre (Főpolgármester-helyettes)

Aba Botond (BKV vezérigazgató)

Gulyás László (DBR Metro Projekt Igazgató)

* **p10 és p10/B. SOL DATA SA.**

(1.sz. szerződés módosítás 2009.10.05, 2010.03.02)

*összeg:* 3.041.220.996 Ft

*tárgy:* épületmozgás, zaj és rezgés monitoring rendszer

*szabálytalanság:* szabálytalan ajánlati eljárás

*szerződés dátuma:* 2006.03.01.

*érintett tisztségviselők:*

Vajda Pál, Atkári János, Ikvai Szabó Imre (Főpolgármester-helyettes)

/Hagyó Miklós, Horváth Csaba

Aba Botond (BKV vezérigazgató) / Kocsis István

Gulyás László (DBR Metro Projekt Igazgató) / Klados Gusztáv

* **BSZ-01/2004. Gárdos, Füredi, Mosonyi, Tomori Ügyvédi Iroda**

*összeg:* 298.596.494 Ft

*tárgy:* jogi tanácsadás – általános tanácsadás

*szabálytalanság:* szabálytalan ajánlati eljárás (mellőzték az összeszámítási szabályokat)

*szerződés dátuma:* 2004.01.15.

*érintett tisztségviselők:*

Vajda Pál, Atkári János (Főpolgármester-helyettes)

Aba Botond (BKV vezérigazgató)

Gulyás László (DBR Metro Projekt Igazgató)

* **BSZ-49/2007. Varga Dóra Ügyvédi Iroda**

*összeg:* 50.000.000 Ft

*tárgy:* jogi tanácsadás – Eurometro, irodabérlet, projekttanácsadás, ajánlati eljárás

*szabálytalanság:* szabálytalan ajánlati eljárás (mellőzték az összeszámítási szabályokat)

*szerződés dátuma:* 2007.11.12.

*érintett tisztségviselők:*

Ikvai Szabó Imre, Vajda Pál, Atkári János (Főpolgármester-helyettes)

Antal Attila (BKV vezérigazgató)

Balogh Árpád, helyettese: Gulyás László (DBR Metro Projekt Igazgató)

dr. Becker László metró biztos

* **BSZ-38/2006. Profil Pénzügyi Szolgáltatások Kft.**

módosítás: BSZ-17/2007. 2007.05.09.

*összeg:* 49.000.000 Ft

*tárgy:* rendkívüli menedzsment-tanácsadói szolgáltatások

*szabálytalanság:* szabálytalan egyszerűsített eljárás (2007-ben 25-ről 49 millióra emelték a szerződés értékét, ami már értékhatár felett volt)

*szerződés dátuma:* 2006.07.17.

*érintett tisztségviselők:*

Ikvai Szabó Imre, Vajda Pál, Atkári János (Főpolgármester-helyettes) / Hagyó Miklós, Horváth Csaba

Antal Attila (BKV vezérigazgató) / Antal Attila

Gulyás László (DBR Metro Projekt Igazgató) / Balogh Árpád, helyettese: Gulyás László

* **BSZ-24/2008. UNIV-PLUS Bt.**

*összeg:* 8.000.000 Ft

*tárgy:* üzleti tanácsadási szolgáltatások a projekt finanszírozásához uniós források biztosításának céljából

*szabálytalanság:* szabálytalan szerződés (mellőzték az összeszámítási szabályokat)

*szerződés dátuma:* 2008.06.01.

*érintett tisztségviselők:*

Hagyó Miklós, Horváth Csaba (Főpolgármester-helyettes)

Balogh Zsolt mb. (BKV vezérigazgató)

Balogh Árpád, helyettese: Gulyás László (DBR Metro Projekt Igazgató)

dr. Becker László metró biztos

TANÁCSADÓI SZERZŐDÉSEK

2007

* **BSZ-26/2007. AAM Vezető Informatikai Tanácsadó Zrt.**

*összeg:* 7.994.000 Ft

*tárgy:* „Szervezeti, strukturális és informatikai rendszerek auditálása”

*szabálytalanság:* szabálytalan szerződés (mellőzték az összeszámítási szabályokat, nem közbeszerezték)

*szerződés dátuma:* 2007.08.01.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Antal Attila (BKV vezérigazgató)

Balogh Árpád, helyettese: Gulyás László (DBR Metro Projekt Igazgató)

dr. Becker László metró biztos

* **BSZ-28/2007. AAM Vezető Informatikai Tanácsadó Zrt.**

*összeg:* 49.000.000 Ft

*tárgy:* „Informatikai eszközök és működéstámogatás a projektmenedzsment struktúrához”

*szabálytalanság:* szabálytalan szerződés (mellőzték az összeszámítási szabályokat, nem közbeszerezték)

*szerződés dátuma:* 2007.07.12.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Antal Attila (BKV vezérigazgató)

Balogh Árpád, helyettese: Gulyás László (DBR Metro Projekt Igazgató)

dr. Becker László metró biztos

* **BSZ-34/2007. ÖKO-FITT Környezetvédelmi Kft.**

*összeg:* 2.540.000 Ft

*tárgy:* „Projektmunkák környezetvédelmi monitoringja”

*szabálytalanság:* szabálytalan szerződés (mellőzték az összeszámítási szabályokat, nem közbeszerezték)

*szerződés dátuma:* 2007.07.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Antal Attila (BKV vezérigazgató)

Balogh Árpád, helyettese: Gulyás László (DBR Metro Projekt Igazgató)

dr. Becker László metró biztos

* **BSZ-37/2007. MultiContact Consulting Szolgáltató Kft.**

*összeg:* 8.550.000 Ft

*tárgy:* „Eljárási szabályok kidolgozása közbeszerzéshez”

*szabálytalanság:* szabálytalan szerződés (mellőzték az összeszámítási szabályokat, nem közbeszerezték)

*szerződés dátuma:* 2007.09.28.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Antal Attila (BKV vezérigazgató)

Balogh Árpád, helyettese: Gulyás László (DBR Metro Projekt Igazgató)

dr. Becker László metró biztos

* **BSZ-44/2007. MultiContact Consulting Szolgáltató Kft.**

*összeg:* 5.880.000 Ft

*tárgy:* „Kockázatkezelési tanácsadási szolgáltatások”

*szabálytalanság:* szabálytalan szerződés (mellőzték az összeszámítási szabályokat, nem közbeszerezték)

*szerződés dátuma:* 2007.10.19.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Antal Attila (BKV vezérigazgató)

Balogh Árpád, helyettese: Gulyás László (DBR Metro Projekt Igazgató)

dr. Becker László metró biztos

* **BSZ-50/2007. AAM Vezető Informatikai Tanácsadó Zrt.**

*összeg:* 49.500.000 Ft

*tárgy:* „A projekthez tartozó dokumentumok, üzemeltetési kézikönyv, előrehaladás jelentés”

*szabálytalanság:* szabálytalan szerződés (mellőzték az összeszámítási szabályokat, nem közbeszerezték)

*szerződés dátuma:* 2007.11.20.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Antal Attila (BKV vezérigazgató)

Balogh Árpád, helyettese: Gulyás László (DBR Metro Projekt Igazgató)

dr. Becker László metró biztos

* **BSZ-51/2007. ÖKO-FITT Környezetvédelmi Kft.**

*összeg:* 800.000 Ft

*tárgy:* „Környezetvédelmi akcióterv”

*szabálytalanság:* szabálytalan szerződés (mellőzték az összeszámítási szabályokat, nem közbeszerezték)

*szerződés dátuma:* 2007.11.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Antal Attila (BKV vezérigazgató)

Balogh Árpád, helyettese: Gulyás László (DBR Metro Projekt Igazgató)

dr. Becker László metró biztos

* **BSZ-55/2007. ÖKO-FITT Környezetvédelmi Kft.**

*összeg:* 10.350.000 Ft

*tárgy:* „Környezetvédelmi beszámolási rendszer, monitoring, önkéntes teljesítmény-értékelési rendszer”

*szabálytalanság:* szabálytalan szerződés (mellőzték az összeszámítási szabályokat, nem közbeszerezték)

*szerződés dátuma:* 2007.12.28.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Antal Attila (BKV vezérigazgató)

Balogh Árpád, helyettese: Gulyás László (DBR Metro Projekt Igazgató)

dr. Becker László metró biztos

* **BSZ-56/2007. Profound Invest Ingatlanfejlesztő és Tanácsadó Kft.**

*összeg:* 33.500.000 Ft

*tárgy:* „Tanulmány a köztulajdonú telkek fejlesztéséről az új metróállomásokhoz”

*szabálytalanság:* szabálytalan szerződés (mellőzték az összeszámítási szabályokat, nem közbeszerezték)

*szerződés dátuma:* 2007.12.27.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Antal Attila (BKV vezérigazgató)

Balogh Árpád, helyettese: Gulyás László (DBR Metro Projekt Igazgató)

dr. Becker László metró biztos

* **AAM Vezető Informatikai Tanácsadó Zrt.**

*összeg:* 218.114.000 Ft (a szerződéses összeg 50.000.000 Ft volt!)

*tárgy:* „Koordinációs támogatás, tanácsadási és konzultációs szolgáltatások a 4. Metró projekthez”

*szabálytalanság:* szabálytalan szerződés (mellőzték az összeszámítási szabályokat, nem közbeszerezték)

*szerződés dátuma:* 2004.01.24.

*érintett tisztségviselők:*

Vajda Pál, Atkári János (Főpolgármester-helyettes)

Aba Botond (BKV vezérigazgató)

Gulyás László (DBR Metro Projekt Igazgató)

dr. Becker László metró biztos

2008

* **BSZ-01/2008. Metró Környezetfejlesztési, Beruházási és Mérnöki Szolgáltató Kft. (Metróber Kft.)**

*összeg:* 47.500.000 Ft (szerződéses összeg)

*tárgy:* „Bizonyos projekt-menedzsment szolgáltatások”

*szabálytalanság:* szabálytalan szerződés (mellőzték az összeszámítási szabályokat, nem közbeszerezték)

*szerződés dátuma:* 2008.01.21.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Antal Attila (BKV vezérigazgató)

Balogh Árpád, helyettese: Gulyás László (DBR Metro Projekt Igazgató)

dr. Becker László metró biztos

* **BSZ-15/2008. Consulgal Hungaria Kft. (jelenleg: HunGal Mérnöki és Vezető Tanácsadó Kft.)**

*összeg:* 4.600.000 Ft

*tárgy:* „Minőség-ellenőrzés a Kohéziós Alaphoz intézett pályázatnál”

*szabálytalanság:* szabálytalan szerződés (mellőzték az összeszámítási szabályokat, nem közbeszerezték)

*szerződés dátuma:* 2008.08.01.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Balogh Zsolt mb. (BKV vezérigazgató)

Balogh Árpád, helyettese: Gulyás László (DBR Metro Projekt Igazgató)

dr. Becker László metró biztos

* **BSZ-29/2008. EGIS rail (francia cég)**

*összeg:* 24.525.900 Ft

*tárgy:* „12 metró és a budapesti 4-es metró projekt közötti összehasonlító tanulmány”

*szabálytalanság:* szabálytalan szerződés (mellőzték az összeszámítási szabályokat, nem közbeszerezték)

*szerződés dátuma:* 2008.08.01.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Balogh Zsolt mb. (BKV vezérigazgató)

Balogh Árpád, helyettese: Gulyás László (DBR Metro Projekt Igazgató)

dr. Becker László metró biztos

* **BSZ-32/2008. BLAN Kereskedelmi és Szolgáltató Bt.**

*összeg:* 17.600.000 Ft

*tárgy:* „Tanácsadási szolgáltatások döntés előkészítéshez”

*szabálytalanság:* szabálytalan szerződés (mellőzték az összeszámítási szabályokat, nem közbeszerezték)

*szerződés dátuma:* 2008.09.01.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Kocsis István (BKV vezérigazgató) /forduló dátum Balogh Zsolt mb.-vel/

Balogh Árpád, helyettese: Gulyás László (DBR Metro Projekt Igazgató)

dr. Becker László metró biztos

* **BSZ-33/2008. MATRICS Consult Ltd.**

*összeg:* 9.412.759 Ft

*tárgy:* „A kockázati nyilvántartás frissítése, a projekt ütemezése”

*szabálytalanság:* szabálytalan szerződés (mellőzték az összeszámítási szabályokat, nem közbeszerezték)

*szerződés dátuma:* 2008.08.30.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Balogh Zsolt mb. (BKV vezérigazgató)

Balogh Árpád, helyettese: Gulyás László (DBR Metro Projekt Igazgató)

dr. Becker László metró biztos

* **BSZ-36/2008. MÉLYÉPTERV Kultúrmérnöki Kft.**

*összeg:* 4.600.000 Ft

*tárgy:* „A budapesti 4. Metró szerepe a klímaváltozás enyhítésében”

*szabálytalanság:* szabálytalan szerződés (mellőzték az összeszámítási szabályokat, nem közbeszerezték)

*szerződés dátuma:* 2008.08.11.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Balogh Zsolt mb. (BKV vezérigazgató)

Balogh Árpád, helyettese: Gulyás László (DBR Metro Projekt Igazgató)

dr. Becker László metró biztos

* **BSZ-16/2008. MetroConsult Tanácsadó, Tervező és Vállalkozó Mérnöki Iroda Kft.**

módosítva: BSZ-16/002/2008.

*összeg:* 40.396.000 Ft (9.960.000 Ft alapszerződés + módosítással 30.436.000 Ft)

*tárgy:* „A projekt I. fázisának a finanszírozására vonatkozó műszak és pénzügyi szolgáltatások”

*szabálytalanság:* szabálytalan szerződés (mellőzték az összeszámítási szabályokat, nem közbeszerezték)

*szerződés dátuma:* 2008.04.01. / a módosítás: 2008.05.01.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Antal Attila – alapszerződés, Balogh Zsolt mb. – módosítás (BKV vezérigazgató)

Balogh Árpád, helyettese: Gulyás László (DBR Metro Projekt Igazgató)

dr. Becker László metró biztos

2009

* **BSZ-2/2009. Profit Kft.**

*összeg:* 12.221.850 Ft (szerződés összege: 25.000.000 Ft)

*tárgy:* „Pénzügyi tanácsadási szolgáltatások”

*szabálytalanság:* szabálytalan szerződés (mellőzték az összeszámítási szabályokat, nem közbeszerezték)

*szerződés dátuma:* 2009.02.02.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Kocsis István (BKV vezérigazgató)

Klados Gusztáv (DBR Metro Projekt Igazgató)

dr. Becker László metró biztos

* **BSZ-3/2009. MetroConsult Tanácsadó, Tervező és Vállalkozó Mérnöki Iroda Kft.**

*összeg:* 24.500.000 Ft + 6.582.000 Ft

*tárgy:* „Műszaki és gazdasági számítások”

*szabálytalanság:* szabálytalan szerződés (mellőzték az összeszámítási szabályokat, nem közbeszerezték)

*szerződés dátuma:* 2009.02.02., módosítva: 2009.03.31

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Kocsis István (BKV vezérigazgató)

Klados Gusztáv (DBR Metro Projekt Igazgató)

dr. Becker László metró biztos

* **BSZ-4/2009. Transman Közlekedési Rendszergazdálkodási Tanácsadó Kft.**

*A cég tulajdonosa MONIGL JÁNOS, aki a Főmterv Zrt. közlekedéstervezési iroda főmérnöke is volt egyben)*

*összeg:* 25.000.000 Ft

*tárgy:* „Frissített közlekedési és hatáselemzés a 4. Metróhoz”

*szabálytalanság:* szabálytalan szerződés (mellőzték az összeszámítási szabályokat, nem közbeszerezték)

*szerződés dátuma:* 2009.02.19.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Kocsis István (BKV vezérigazgató)

Klados Gusztáv (DBR Metro Projekt Igazgató)

dr. Becker László metró biztos

* **BSZ-5/2009. Főmterv Zrt.**

*összeg:* 4.080.000 Ft

*tárgy:* „Megvalósíthatósági tanulmány, MÁV vizsgáló pálya”

*szabálytalanság:* szabálytalan szerződés (mellőzték az összeszámítási szabályokat, nem közbeszerezték)

*szerződés dátuma:* 2009.02.09.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Kocsis István (BKV vezérigazgató)

Klados Gusztáv (DBR Metro Projekt Igazgató)

dr. Becker László metró biztos

* **BSZ-6/2009. Deloitte Zrt.**

*összeg:* 4.000.000 Ft

*tárgy:* „Egy olyan bázis megadása, ahonnan ki lehet választani független szakértőket a közbeszerzés elbírálási eljárásaihoz”

*szabálytalanság:* szabálytalan szerződés (mellőzték az összeszámítási szabályokat, nem közbeszerezték)

*szerződés dátuma:* 2009.03.09.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Kocsis István (BKV vezérigazgató)

Klados Gusztáv (DBR Metro Projekt Igazgató)

dr. Becker László metró biztos

* **BSZ-10/2009. MATRICS Consult Ltd.**

*összeg:* 12.221.850 Ft

*tárgy:* „Műszaki tanácsadási szolgáltatások a Co-02, 70. igényszámú szerződéshez”

*szabálytalanság:* szabálytalan szerződés (mellőzték az összeszámítási szabályokat, nem közbeszerezték)

*szerződés dátuma:* 2009.03.20.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Kocsis István (BKV vezérigazgató)

Klados Gusztáv (DBR Metro Projekt Igazgató)

dr. Becker László metró biztos

(SZABÁLYTALAN SZERZŐDÉSEK)

* **BSZ-45/2006. és BSZ-9/2007. Tetthely Kft.**

*összeg:* 807.586.021 Ft

*tárgy:* „A kapcsolódó felszíni munkák tervezése – Budai metró állomások” és az 1.sz. módosítás

*szabálytalanság:* A BKV Zrt. azonnali hatállyal felmondta a Tetthely Kft. szerződését, azonban a BKV-nak felróható okok miatt nem tudta a cég időben elkezdeni a munkát. Ez a BKV Zrt.-nek 761.776.021 Ft kárt okozott.

*szerződés dátuma:* 2006.09.18. és 2007.03.14

*érintett tisztségviselők:*

Vajda Pál, Atkári János, Ikvai Szabó Imre / Ikvai Szabó Imre, Hagyó Miklós, Horváth Csaba (Főpolgármester-helyettes)

Aba Botond / Antal Attila (BKV vezérigazgató)

Gulyás László (DBR Metro Projekt Igazgató)

dr. Becker László metró biztos (2007)

(KIFOGÁSOLT SZERZŐDÉSEK)

* **P20/1 Dr Spang GmbH**

*összeg:* 50.000.000 Ft

*tárgy:* „geotechnikus szakértő”

*szabálytalanság:*

*szerződés dátuma:* 2009.05.14.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Kocsis István (BKV vezérigazgató)

Klados Gusztáv (DBR Metro Projekt Igazgató)

dr. Becker László metró biztos

* **P20/2 HBI Haerter AG**

*összeg:* 80.000.000 Ft

*tárgy:* „szellőztetés technikus szakértő”

*szabálytalanság:*

*szerződés dátuma:* 2009.05.14.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Kocsis István (BKV vezérigazgató)

Klados Gusztáv (DBR Metro Projekt Igazgató)

dr. Becker László metró biztos

* **P20/3 MATRICS Consult Ltd.**

*összeg:* 90.750.000 Ft

*tárgy:* „FIDIC követeléskezelő szakértő”

*szabálytalanság:* ugyan erre a szolgáltatásra már volt szerződés az Eurometro Kft.-vel

*szerződés dátuma:* 2009.05.14.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Kocsis István (BKV vezérigazgató)

Klados Gusztáv (DBR Metro Projekt Igazgató)

dr. Becker László metró biztos

* **P20/4 MetroConsult Tanácsadó, Tervező és Vállalkozó Mérnöki Iroda Kft.**

*összeg:* 1.681.776.000 Ft

*tárgy:* „Műszaki költségelemzési szakértő”

*szabálytalanság:*

*szerződés dátuma:* 2009.05.14.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Kocsis István (BKV vezérigazgató)

Klados Gusztáv (DBR Metro Projekt Igazgató)

dr. Becker László metró biztos

* **P20/5 MATRICS Consult Ltd.**

*összeg:* 561.375.000 Ft

*tárgy:* „kockázat kezelési szakértő”

*szabálytalanság:* ugyan erre a szolgáltatásra már volt szerződés az Eurometro Kft.-vel

*szerződés dátuma:* 2009.05.14.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Kocsis István (BKV vezérigazgató)

Klados Gusztáv (DBR Metro Projekt Igazgató)

dr. Becker László metró biztos

* **P20/6 MATRICS Consult Ltd.**

*összeg:* 55.875.000 Ft

*tárgy:* „projekt ütemezési szakértő”

*szabálytalanság:* ugyan erre a szolgáltatásra már volt szerződés az Eurometro Kft.-vel

*szerződés dátuma:* 2009.05.14.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Kocsis István (BKV vezérigazgató)

Klados Gusztáv (DBR Metro Projekt Igazgató)

dr. Becker László metró biztos

(FIKTÍV SZERZŐDÉS)

* **BSZ-12/2008 Horváth, Dóczi és Lehmann Ügyvédi Iroda**

*összeg:* 2.760.000 Ft (kifizetett, 12 számla alapján)

*tárgy:* jogi tanácsadás, Fővám tér, követelések

*szabálytalanság:* „…2009-ben a Hagyó botrányra tekintettel megszüntettük a szerződést, mivel soha, semmilyen munkát nem végeztek számunkra…” – Klados Gusztáv

*szerződés dátuma:* 2008.03.01.

*érintett tisztségviselők:*

Ikvai Szabó Imre, Hagyó Miklós, Horváth Csaba (Főpolgármester-helyettes)

Antal Attila (BKV vezérigazgató)

Balogh Árpád (DBR Metro Projekt Igazgató)

dr. Becker László metró biztos

Budapest, 2017. szeptember

A Metrókorrupciót vizsgáló munkacsoport nevében

Borbély Lénárd

elnök

1052 Bp., Városház u. 9-11. I. em. 196.